Drapstiltaltes far til sakkyndig: «Fryktet nytt 22/7»
Han reagerte på at sønnen endret oppførsel, spesielt på Facebook og bloggen. - Han kunne være veldig hyggelig da han var sammen med folk, men da han kom hjem kunne han skrive de forferdeligste ting om de samme menneskene på nettet, har faren fortalt til nevropsykolog Anne Lill Ørbeck, som er én av de tre rettsoppnevnte sakkyndige i saken.Hun har i motsetning til de to andre, konkludert med at 38-åringen er paranoid schizofren og strafferettslig utilregnelig. Samtalene med Ørbeck ble tema i retten i dag, fordi hun opplevde at faren beskrev situasjonen i fjor sommer mildere overfor retten enn han har gjort overfor henne. Nevropsykologen leste blant annet opp følgende sitat fra deres samtaler:Da han vitnet over telefon i retten fortalte faren at han har hatt et meget godt forhold til sønnen gjennom mange år. - Han har levd livet sitt stille og tilbaketrukket. Han har vært beskjeden og har sittet mye for seg selv. Det tok overhånd på Facebook og blogg. Han skremte livet av folk, fortalte faren. Han snakket på sønnen på telefon nærmest hver dag. - Han virket helt normal på bopelen, men det virket som han «svitchet» da han satte seg foran PC-en, sa faren senere.Lørdag 18. august tok faren kontakt med politi og legevakt, fordi han følte seg truet. Han ba da om at sønnen ble tvangsinnlagt og medisinert. Faren var klar over at sønnen ikke tok medisiner slik han var pålagt.Han ba samtidig om at sønnen ikke ble straffet for truslene mot familien. - Man kan ikke straffe én som ikke er klar over hva han holder på med. Det er ikke riktig, påpekte faren. Han fikk senere voldsalarm fra politiet på grunn av truslene fra sønnen.
Faren til den drapstiltalte 38-åringen fra Sunnmøre anmeldte sønnen drøye to uker etter at Sigrid (16) forsvant, fordi han følte seg truet.